stanford-oval/wikipedia huggingface dataset:
สวนนาคราภิรมย์
แหล่งข้อมูลอื่น

แผนที่และภาพถ่ายทางอากาศของ สวนนาคราภิรมย์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′49″N 100°29′25″E﻿ / ﻿13.746929°N 100.490262°E﻿ / 13.746929; 100.490262
| ด ค กสวนสาธารณะในกรุงเทพมหานคร |
| --- | --- | --- |
| ฝั่งพระนคร |  ท้องสนามหลวง  สวนลุมพินี  สวนจตุจักร  สวนสราญรมย์  สวนรมณีนาถ  สวนหลวง ร.9  สวนสมเด็จพระนางเจ้าสิริกิติ์ฯ  สวนวชิรเบญจทัศ  อุทยานเบญจสิริ  สวนเบญจกิติ  สวนป่าเบญจกิติ  สวนสันติชัยปราการ  สวนสาธารณะเฉลิมพระเกียรติเกียกกาย  สวนสันติภาพ  สวนเสรีไทย  สวนรมณีย์ทุ่งสีกัน  สวนกีฬารามอินทรา  สวนพระนคร  สวนปทุมวนานุรักษ์  สวนหนองจอก  สวนป่าวิภาวดี  สวนเฉลิมพระเกียรติ ร.9  สวนสาธารณะเฉลิมพระเกียรติ 6 รอบพระชนมพรรษา  สวนมหาดไทย  สวนสาธารณะสะพานพระราม 7  สวนวนธรรม  สวน 60 พรรษา สมเด็จพระบรมราชินีนาถ  สวน 50 พรรษาฯ มหาจักรีสิรินธร  สวนสุขภาพประชานุกูล  สวนพรรณภิรมย์  สวนนวมินทร์ภิรมย์  สวนนาคราภิรมย์  สวนบางนาภิรมย์  สวนน้ำบริเวณซอยลาดพร้าว 71  สวนวารีภิรมย์  สวนสุขภาพกองทัพอากาศ  สวนสุขภาพแต้จิ๋ว  สวนสาธารณะคลองช่องนนทรี  อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร  ศูนย์กีฬาทางน้ำบึงหนองบอน  |  |
| ลอยฟ้าเหนือแม่น้ำเจ้าพระยา |  สวนลอยฟ้าเจ้าพระยา  |  |
| ฝั่งธนบุรี |  วงเวียนใหญ่  สวนธนบุรีรมย์  สวนทวีวนารมย์  อุทยานเฉลิมพระเกียรติสมเด็จพระศรีนครินทราบรมราชชนนี  สวนเฉลิมพระเกียรติฯ 80 พรรษา  สวนยอดแขม  สวนหลวงพระราม 8  สวนมณฑลภิรมย์  สวนเพชรกาญจนารมย์  สวนสิรินธราพฤกษาพรรณ  สวนบางแคภิรมย์  สวนบางกอกใหญ่  |  |
| ในอดีต |  สวนสัตว์ดุสิต  |  |
กองทุนบริหารความเสี่ยง

กองทุนบริหารความเสี่ยง หรือ กองทุนรวมเพื่อความเสี่ยง หรือ เฮดจ์ฟันด์ (อังกฤษ: hedge fund) เป็นกองทุนที่รวบรวมเงินจากผู้ลงทุนที่ไม่เปิดเผย ซึ่งพร้อมที่ให้นำไปบริหาร โดยยอมรับข้อเท็จจริงที่ว่า การลงทุนซึ่งทำกำไรได้สูงสุดในระยะเวลาน้อยที่สุดมักจะมีความเสี่ยงสูงเสมอ ส่วนใหญ่ใช้กลยุทธ์ใหม่ๆ ในการบริหารจัดการโดยไม่ได้จำกัดการลงทุนเพียงในทรัพย์สินกลุ่มใดกลุ่มหนึ่ง เช่น หุ้น หรือพันธบัตร แต่จะผสมผสานการลงทุนในสินทรัพย์หลายๆ อย่าง โดยเป้าหมายหลักของเฮดจ์ฟันด์คือการบริหารการลงทุนเพื่อให้สามารถสร้างกำไรได้ไม่ว่าจะอยู่ในตลาด Bullish หรือ Bearish ซึ่งกลยุทธ์ในการลงทุนก็จำเป็นต้องปรับตามความผันผวนของตลาด
ในปี พ.ศ. 2492 อัลเฟรด วินสโลว์ โจนส์ ได้ก่อตั้งกองทุนเฮดจ์ฟันด์ขึ้น โดยตั้งใจที่จะป้องกันความเสี่ยงจากตลาดบางส่วน ด้วยการขายหุ้นกลุ่มหนึ่งที่ยืมมา และซื้อหุ้นอีกกลุ่มหนึ่ง (หรือเรียกว่า long-short) และต่อมาในปัจจุบันกองทุนประเภทนี้ขยายขอบเขตการลงทุนไปกว้างขวางมากขึ้นกว่าเดิมมาก เฮดจ์ฟันด์ จึงหมายถึงกองทุนใดๆ ที่ไม่ได้จดทะเบียนกับหน่วยงานที่ดูแลกำกับ ซึ่งเทียบเท่ากับสำนักงานกำกับหลักทรัพย์และตลาดหลักทรัพย์ (ก.ล.ต.) ของไทย
เฮดจ์ฟันด์ไม่จำเป็นต้องขึ้นทะเบียน ถ้านักลงทุนแต่ละรายที่มีมูลค่าสุทธิของการลงทุนอย่างน้อย 1 ล้านดอลลาร์ หรือมีรายได้เฉลี่ยต่อปีในครัวเรือนมากกว่า 300,000 ดอลลาร์ขึ้นไป ต่อเนื่องกันเป็นเวลา 2 ปี
ยุทธศาสตร์ > เศรษฐกิจมหภาคโลก

ฮิจ-ฟันด์ที่ใช้ยุทธศาสตร์การลงทุนแบบมาโครโลกเอาชนะตำแหน่งที่สำคัญในตลาดหุ้น, หุ้นเงินทุนหรือตลาดสกุลเงินในรอบของเหตุการณ์เศรษฐกิจมหภาคโลกเพื่อสร้างผลตอบแทนที่ปรับความเสี่ยง ผู้จัดการของฟันด์แบบมาโครโลกใช้การวิเคราะห์เศรษฐกิจมหภาค ("ภาพรวม") ที่จะตรวจสอบโอกาสการลงทุนที่คาดว่าจะสร้างกำไรจากการเปลี่ยนแปลงราคาที่คาดการณ์ไว้
ยุทธศาสตร์ > ทิศทาง

ยุทธศาสตร์การลงทุนแบบทิศทางใช้การขยับของตลาด, แนวโน้มหรือการไม่สอดคล้องในการเลือกหุ้นใหม่ลงท่านต่างๆ สามารถใช้แบบจำลองคอมพิวเตอร์หรือผู้จัดการกองทุนจะเป็นผู้ตัดสินใจและเบิกบานการลงทุน ประเภทยุทธศาสตร์นี้มีแนวโน้มต้องเผชิญกับการแกว่งไหวของตลาดโดยรวมมากกว่ายุทธศาสตร์ที่ยุทธศาสตร์นโยบายตลาด
ยุทธศาสตร์ > การจัดการกับเหตุการณ์

ยุทธศาสตร์ที่อาศัยเหตุการณ์มีความสัมพันธ์กับสถานการณ์ที่ความเสี่ยงและความเป็นไปได้สำหรับการลงทุนขึ้นอยู่กับเหตุการณ์. ยุทธศาสตร์การลงทุนที่ขึ้นอยู่กับเหตุการณ์ค้นหาโอกาสการลงทุนในเหตุการณ์การทำธุรกรรมภายในองค์กร เช่น การรวมกลุ่ม, การซื้อขาย, การลดลง, การนิติบัตรและการขายทรัพย์สิน ผู้จัดการที่ใช้ยุทธศาสตร์นี้ทำกำไรจากการไม่สอดคล้องกับการประเมินราคาในตลาดก่อนหรือหลังเหตุการณ์และลงทุนตามการขยับของหนังสือราคาหรือหนังสือราคาที่เกี่ยวข้อง นักลงทุนระดับสถาบันขนาดใหญ่ เช่น ฮิจ-ฟันด์, มีโอกาสจะปฏิบัติตามยุทธศาสตร์การลงทุนที่อาศัยเหตุการณ์มากกว่านักลงทุนในหุ้นแบบดั้งเดิม เนื่องจากพวกเขารู้จักและมีทรัพยากรที่จะวิเคราะห์เหตุการณ์ทางธุรกิจเพื่อตรวจสอบโอกาสการลงทุน
แอนดี วอร์ฮอล

| แอนดี วอร์ฮอล |
| --- | --- |
แอนดี วอร์ฮอล เมื่อปี 1975
เกิด: แอนดรู วอร์โฮลา จูเนียร์ 6 สิงหาคม ค.ศ. 1928(1928-08-06) พิตต์สเบิร์ก รัฐเพนซิลเวเนีย, สหรัฐ
เสียชีวิต: กุมภาพันธ์ 22, 1987(1987-02-22) (58 ปี) นิวยอร์กซิตี, สหรัฐ
การศึกษา: สถาบันเทคโนโลยีคาร์เนกี (มหาวิทยาลัยคาร์เนกีเมลลอน)
มีชื่อเสียงจาก: ภาพพิมพ์, จิตรกรรม, ภาพยนตร์, ภาพถ่าย
ผลงานเด่น: Chelsea Girls (1966) Exploding Plastic Inevitable (1966) Campbell's Soup Cans (1962)  Marilyn Diptych (1962)
ขบวนการ: ป็อปอาร์ต
แอนดี วอร์ฮอล (อังกฤษ: Andy Warhol; /ˈwɔːrhɒl/) (ชื่อเมื่อเกิด แอนดรู วอร์โฮลา จูเนียร์; Andrew Warhola Jr., 6 สิงหาคม 1928 – 22 กุมภาพันธ์ 1987) เป็นศิลปิน ผู้กำกับและผลิตภาพยนตร์ขาวอเมริกัน ผู้นำหลักคนหนึ่งในขบวนการศิลปะ ป็อปอาร์ท งานของเขาค้นหาความสัมพันธ์ระหส่างการแสดงออกทางศิลปะ, โฆษณา และ วัศนธรรมเซเลบริตี ซึ่งเฟื่องฟูในทศวรรษ 1960s เขาผลิตชิ้นงานโดยใช้สื่อหลายชนิด ตั้งแต่ภาพเขียน, งานพิมพ์ไหม, ภาพถ่าย, ภาพยนตร์ และ ประติมากรรม ผลงานชิ้นที่เป็นที่รู้จักมากที่สถดของเขา เช่นภาพพิมพ์ Campbell's Soup Cans (1962) และ Marilyn Diptych (1962), ภาพยนตร์แนวทดลอง Empire (1964) และ Chelsea Girls (1966) และกิจกรรมมัลติมีเดีย Exploding Plastic Inevitable (1966–67)
วอร์ฮอลเกิดและเติบโตในพิตต์สเบิร์กและแรกเริ่มประสบความสำเร็จในอาชีพการงานในสายงานนักวาดภาพประกอบโฆษณา ภายหลังเขาเริ่มจัดแสดงผลงานตนเองในหลาย ๆ หอศิลป์ในปลาทศวรรษ 1950s เขาเริ่มเป็นที่รู้จักในฐานะศิลปินผู้ทรงอิทธิพลและมีประเด็นเป็นที่ถกเถียง สตูดิโอของเขาในนิวยอร์ก เดอะแฟกทอรี ต่อมากลายเป็นแหล่งรวมที่มีขื่อเสียงของบรรดาปัญญาชน, แดรกควีน, นักเขียนบทละครเวที, โฮลบฮีเมียนสตรีทพีเพิล, เซเลบริตีในฮอลลีวูด และผู้อุปภัมภ์ศิลปะที่ร่ำรวย ในเดือนมิถุนายน 1968 เขาเกือบเสียชีวิตจากการลอบสังหารโดยนักสตรีนิยมหัวรุนแรง แวเลอรี โซแลนาส ผู้บุกเข้ายิงเขาในสตูดิโอ
หลังวอร์ฮลเข้ารับการผ่าตัดกระเพาะปัสสาวะ เขาเสียชีวิตด้วยอาการหัวใจเต้นผิดจังหวะในเดือนกุมภาพันธ์ 1987 อายุ 58 ปี
พิพิธภัณฑ์แอนดี วอร์ฮอลในบ้านเกิดของเขาเป็นพิพิธภัณฑ์ที่สชเนื้อหาเกี่ยวกับปัจเจกบุคคลเดียวที่ใหญ่ที่ถดในสหรัฐ ผลงานหลายชิ้นของเขาถูกซื้อขายในราคาสูง โดยชิ้นที่ถูกซื้อขายสูที่สุดอยู่ที่ US$105 ล้าน ซึ่งคืองานผ้าใบจากปี 1963 ชื่อ Silver Car Crash (Double Disaster) และผลงานชิ้นอื่น ๆ ก็เป็นภาพเขียนที่แพงที่สุดที่เคยซื้อขายในประวัติศาสตร์
วัดสังกัสรัตนคีรี

| วัดสังกัสรัตนคีรี |
| --- | --- |
ประเพณีตักบาตรเทโวโรหณะ

ที่ตั้ง: เชิงเขาสะแกกรัง หมู่บ้านสะแกกรัง หมู่ 3 ตำบลน้ำซึม อำเภอเมืองอุทัยธานี จังหวัดอุทัยธานี
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธมงคลศักดิ์สิทธิ์
กิจกรรม: ประเพณีตักบาตรเทโว
 สถานีย่อยพระพุทธศาสนา
วัดสังกัสรัตนคีรี เป็นวัดราษฎร์ ตั้งอยู่เชิงเขาสะแกกรัง หมู่บ้านสะแกกรัง หมู่ 3 ตำบลน้ำซึม อำเภอเมืองอุทัยธานี จังหวัดอุทัยธานี
วัดสังกัสรัตนคีรี เป็นวัดเก่าตรงข้ามศาลาประชาคมจังหวัดอุทัยธานี
ประวัติ

หมู่บ้านสะแกกรัง สมัยสุโขทัย เรียกว่าอู่ไทย หมายถึงที่อยู่ของคนไทย เป็นเมืองหน้าด่านสมัยกรุงศรีอยุธยา เป็นสมรภูมิสำคัญในการขับไล่พม่าสมัยกรุงธนบุรี ย้ายเมืองอู่ไทยมาไว้ที่บ้านสะแกกรัง จนกลายเป็นชุมชนเติบโตถึงปัจจุบัน
พ.ศ. 2335 - 2342 ในสมัยพระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้นำพระพุทธรูปขนาดย่อมที่ชำรุดไปไว้ตามหัวเมืองต่างๆ เมืองอุทัยธานีได้รับ 3 องค์ พระพุทธรูป องค์ที่ 1 นำมาประดิษฐานไว้ที่วัดขวิด เป็นพระพุทธรูปขนาดใหญ่เป็นพระเนื้อทองสำริด ปางมารวิชัย หน้าตักกว้าง 3 ศอก สร้างในสมัยพระมหาธรรมราชาที่ 1 ฝีมือช่างสุโขทัยยุค 2 มีส่วนเศียรกับส่วนองค์พระเป็นคนละองค์ เข้าใจว่าคงซ่อมเป็นองค์เดียวกันก่อนนำมาไว้ที่เมืองอุทัยธานี
ต่อมาเมื่อยุบวัดขวิดไปรวมกับวัดทุ่งแก้ว จึงได้ย้ายพระพุทธรูปองค์นี้ไปไว้ที่ วัดสังกัสรัตนคีรี และได้บรรจุพระบรมสารีริกธาตุไว้ในพระเศียร พร้อมกับถวายนามว่า พระพุทธมงคลศักดิ์สิทธิ์สร้างมาแล้วนาน 214 ปี
ในปี พ.ศ. 2568 ในโอกาสพระราชพิธีสมมงคลพระชนมายุเท่าพระบาทสมเด็จพระพุทธยอดฟ้าจุฬาโลกมหาราชของพระบาทสมเด็จพระวชิรเกล้าเจ้าอยู่หัว รัฐบาลซึ่งนำโดยแพทองธาร ชินวัตร นายกรัฐมนตรี ได้กำหนดจัดกิจกรรมเฉลิมพระเกียรติในโอกาสดังกล่าว โดยหนึ่งในนั้นรวมถึงการบูรณปฏิสังขรณ์วัดสังกัสรัตนคีรีอีกด้วย
ประดิษฐาน

ภายในวิหารเป็นที่ประดิษฐาน พระพุทธมงคลศักดิ์สิทธิ์ เป็นปูชนียวัตถุที่ประชาชนให้ความศรัทธาและศักดิ์สิทธิ์ ซึ่งเป็นพระพุทธรูปคู่บ้านคู่เมืองอุทัยธานีเนื่องจากเมื่อยุบวัดขวิดไปรวมกับวัดทุ่งแก้ว จึงได้ย้ายพระพุทธรูปพระพุทธมงคลศักดิ์สิทธิ์ไปไว้ที่วัดสังกัสรัตนคีรี และได้ทำพิธีบรรจุพระบรมสารีริกธาตุไว้ในพระเศียร ของพระพุทธมงคลศักดิ์สิทธิ์ ในวันแรม 1 ค่ำเดือน 11
ระเบียงภาพ

มณฑปพระพุทธบาท
วิหารพระพุทธมงคลศักดิ์สิทธิ์
บันไดทางขึ้นเขา
รอยพระพุทธบาท
ทัศนียภาพจากบนยอดเขา
พระบรมรูปสมเด็จพระปฐมบรมมหาชนก
พระพุทธมงคลศักดิ์สิทธิ์
โซ่วี่น (เจ้าชาย)

| เจ้าโซ่วี่น |
| --- | --- |
มหาจันทรกุมาร

ประมุขราชวงศ์โก้นบอง
ดำรงพระยศ: พ.ศ. 2562 – ปัจจุบัน
ก่อนหน้า: เจ้าตอพะย่า

ประสูติ: 15 มกราคม พ.ศ. 2490 (77 ปี) ย่างกุ้ง ประเทศพม่า
คู่อภิเษก: ตินเลย์ไว
พระบุตร: มินโอ ซานตี
ราชวงศ์: โก้นบอง
พระบิดา: ตอพะย่าจี้
พระมารดา: ขิ่นคยี
อาชีพ: นักการเมือง นักการทูต
มหาจันทรกุมารโซ่วี่น (พม่า: စိုးဝင်း; ประสูติ 15 มกราคม 2490) เป็นนักการเมืองชาวพม่า เจ้าชายและเป็นพระราชวงศ์ฝ่ายหน้าที่ทรงอาวุโสสูงสุดของราชวงศ์โก้นบอง
พระยาหน่อคำเสถียรไชยสงคราม

| พระยาหน่อคำเสถียรไชยสงคราม> เจ้าผู้ครองนครน่าน องค์ที่ 39 (ภายใต้การปกครองของพม่า) |
| --- | --- |
ราชาภิเษก: พ.ศ. 2103
ครองราชย์: พ.ศ. 2103 - พ.ศ. 2134
รัชกาล: 31 ปี
ก่อนหน้า: พระยาพลเทพฦๅไชย
ถัดไป: เจ้าเจตบุตรพรหมมินทร์

ประสูติ: เมืองเชียงใหม่
พิราลัย: 25 มิถุนายน พ.ศ. 2134 เมืองน่าน
พระมเหสี: พระนางแสดพลัวเทวี
พระราชบุตร: 4 พระองค์
พระยาหน่อคำเสถียรไชยสงคราม ทรงเป็นเจ้าผู้ครองนครน่าน องค์ที่ 39 (ภายใต้การปกครองของพม่า) ทรงขึ้นครองเมืองน่านในปี พ.ศ. 2103 ต่อจากพระยาพลเทพฦๅไชย เจ้าผู้ครองนครน่าน องค์ที่ 38 (ภายใต้การปกครองของล้านนา) ที่หนีกองทัพพม่าไปเมืองล้านช้าง
พระประวัติ

พ.ศ. 2103 เจ้าฟ้าหงษามังตรายกทัพมาตีเมืองน่านได้ พระยาพลเทพฤๅไชยต้องหนีไปหลวงพระบาง เมืองน่านว่างผู้ปกครองเมือง เจ้าฟ้ามังตราจึงส่งพระญาหน่อคำไชยเสถียรสงครามมาครองเมืองน่านต่อ ภายใต้อำนาจของพม่าผ่านทางเมืองเชียงใหม่
พระกรณียกิจ

1. จัดระบบข้าพระธาตุแช่แห้งใหม่
ในปี พ.ศ. 2107 - พ.ศ. 2119 พระยาหน่อคําเสถียรไชยสงคราม เจ้าเมืองน่าน ทรงจัดระบบข้าพระธาตุ เช่น ติดตามหาข้าพระธาตุที่หลบหนี จัดซื้อข้าพระธาตุเพิ่มเติม และบัญญัติกฎกติกา ของข้าพระธาตุ และทรงจัดระบบศาสนสมบัติ ที่มีผู้นํามาบูชาพระธาตุแช่แห้ง
2. สร้างศาสนสถานในนครน่าน
ในปี พ.ศ. 2114 พระยาหน่อคําเสถียรไชยสงคราม เจ้าเมืองน่าน ทรงโปรดให้สร้างพระวิหารคลุมเจดีย์ทิพย์ สร้างวิหารวัดช้างกองสนุก สร้างวิหารมหาโพธิ สร้างวิหารมหาพรหม สร้างกุฏิวัดพระแก้ว วัดพญาวัด วัดภูมินทร์ วัดอุทยานน้อย และสร้าง เจดีย์ข่มหงส์ วัดหัวข่วง
3. กําหนดให้บูชาพระธาตุแช่แห้ง ในวันเพ็ญ เดือน ๖ เหนือ (สืบมาจนถึงปัจุบัน)
ในปี พ.ศ. 2119 พระยาหน่อคําเสถียรไชยสงคราม เจ้าเมืองน่าน ได้ทรงกําหนดให้มีการบูชา พระมหาธาตุเจ้าภูเพียงแช่แห้ง ในวันเพ็ญเดือน ๖ เหนือ เป็นประจําทุกปี
4. สร้างศาสนสถานในวัดพระธาตุแช่แห้ง
ในปี พ.ศ. 2122 พระยาหน่อคําเสถียรไชยสงคราม เจ้าเมืองน่าน ทรงโปรดให้สร้างพระอุโบสถ บ่อน้ํา วิหาร และให้สร้างทางเดินสู่วัดพระธาตุแช่แห้ง ยาว 1,300 วา กว้าง 60 วา และสร้างศาลาเข้าพระธาตุ วิหารน้อย และอุโบสถจนแล้วเสร็จรวมระยะทางทั้งสิ้น 1,600 วา
พระราชบุตร

พระยาหน่อคำเสถียรไชยสงครามทรงมีพระชายา 1 องค์ คือ พระนางแสดพลัวเทวี ประสูติพระโอรส 4 พระองค์ ดังนี้
เจ้าเจตบุตรพรหมินทร์ ภายหลังเป็น พระเจ้าเจตบุตรพรหมมินทร์ เจ้าผู้ครองนครน่าน องค์ที่ 40
เจ้าน้ำบ่อ
เจ้าศรีสองเมือง ภายหลังเป็น พระยาพลศึกซ้ายไชยสงคราม เจ้าผู้ครองนครน่าน องค์ที่ 42 ต่อมารับการโปรดเกล้าฯ จากพระมหากษัตริย์พม่าให้เป็นพระเจ้าเชียงใหม่ ในระหว่างปี พ.ศ. 2158 - พ.ศ. 2174 เป็นเวลา 17 ปี
เจ้าอุ่นเมือง ภายหลังเป็น พระเจ้าอุ่นเมือง เจ้าผู้ครองนครน่าน องค์ที่ 43
พิราลัย

พระยาหน่อคำเสถียรไชยสงคราม ถึงแก่พิราลัย เมื่อวันที่ 25 มิถุนายน พ.ศ. 2134 รวมระยะเวลาที่ทรงปกครองเมืองน่าน 31 ปี เจ้าเจตบุตรพรหมินทร์ ผู้เป็นพระโอรสองค์ใหญ่จึงขึ้นครองเมืองน่านสืบต่อมา
สถานที่อันเนื่องมาจากพระนาม

ถนนหน่อคำ
แหล่งข้อมูลอื่น

พระประวัติ พระยาหน่อคำเสถียรไชยสงคราม
| ก่อนหน้า |  | พระยาหน่อคำเสถียรไชยสงคราม |  | ถัดไป |
| --- | --- | --- | --- | --- |
| พระยาพลเทพฦๅไชย |  |  เจ้าผู้ครองเมืองน่าน องค์ที่ 39  (พ.ศ. 2103 - พ.ศ. 2134) |  | พระเจ้าเจตบุตรพรหมมินทร์ |
กาโรลีนี ซังตุส

กาโรลีนี โกมิส ดุส ซังตุส (โปรตุเกส: Caroline Gomes dos Santos; เกิดวันที่ 6 กุมภาพันธ์ ค.ศ. 1996) เป็นนักเทควันโดชาวบราซิล เธอชนะเหรียญเงินในเทควันโดชิงแชมป์โลก 2019 ประเภทไลต์เวตหญิง
แหล่งข้อมูลอื่น

กาโรลีนี ซังตุส ที่ เทควันโดโลก (ในภาษาอังกฤษ)
กาโรลีนี ซังตุส อันดับ ที่ เทควันโดโลก (ในภาษาอังกฤษ)
กาโรลีนี ซังตุส ที่ TaekwondoData.com
ทางรถไฟสายเหนือ-ใต้ (ประเทศเวียดนาม)

| ทางรถไฟสายเหนือ-ใต้ |
| --- | --- |

ข้อมูลทั่วไป
เจ้าของ: การรถไฟเวียดนาม
ที่ตั้ง: เวียดนาม
ปลายทาง: สถานีรถไฟฮานอย สถานีรถไฟไซง่อน
การดำเนินงาน
รูปแบบ: รถไฟรางหนัก
ประวัติ
เปิดเมื่อ: ค.ศ. 1936
ข้อมูลทางเทคนิค
ระยะทาง: 1,726 km (1,072 mi)
รางกว้าง: 1,000 mm (3 ft 3 3⁄8 in)
ทางรถไฟสายเหนือ-ใต้ (เวียดนาม: Đường sắt Bắc–Nam, ฝรั่งเศส: Chemin de fer Nord-Sud) เป็นเส้นทางรถไฟสายหลักที่สำคัญของประเทศเวียดนาม เป็นรางมีเตอร์เกจ และเป็นทางเดี่ยวตลอดสาย เชื่อมต่อระหว่างเมืองฮานอยทางตอนเหนือ และเมืองโฮจิมินห์ซิตีทางตอนใต้ รวมระยะทางทั้งหมด 1,726 km (1,072 mi) มักเรียกในชื่อหนึ่งส่า ขบวนรถด่วนแห่งการรวมชาติ ซึ่งอาจหมายถึงการรวมชาติของเวียดนามเหนือและเวียดนามใต้ ก่อสร้างระหว่าง ค.ศ. 1899 ถึง ค.ศ. 1936 มีสถานีรถไฟทั้งหมด 191 สถานี
ภาพรวม

ทางรถไฟสายเหนือ-ใต้ มีระยะทาง 1,726 km (1,072 mi) เป็นรางมีเตอร์เกจ
ภาพรวม > ขบวนรถโดยสาร

| หมายเลขขบวน | ประเภท | ต้นทาง | ปลายทาง | เวลาที่ใช้ในการเดินทาง | หมายเหตุ |
| --- | --- | --- | --- | --- | --- |
| SE1/SE2 | รถด่วน | ฮานอย | โฮจิมินห์ซิตี | 34 ชั่วโมง 40 นาที | หยุดรับส่งผู้โดยสารที่สถานีนามดิ่ญ ทัญฮว้า วิญ ด่งเฮ้ย ดงห่า เว้ ลังโก ดานัง ตามกี่ กว๋างหงาย เซียวจี่ ตวีฮว้า ญาจาง ท้าปจ่าม และเมืองม้าน |
| SE3/SE4 | รถด่วน | ฮานอย | โฮจิมินห์ซิตี | 29 ชั่วโมง 30 นาที | หยุดรับส่งผู้โดยสารที่สถานีวิญ ด่งเฮ้ย เว้ ดานัง เซียวจี่ และญาจาง |
| SE5/SE6 | รถด่วน | ฮานอย | โฮจิมินห์ซิตี | 32 ชั่วโมง | หยุดรับส่งผู้โดยสารที่สถานีฝูลี้ นามดิ่ญ นิญบิ่ญ ทัญฮว้า วิญ ด่งเฮ้ย เว้ ดานัง กว๋างหงาย เซียวจี่ ญาจาง ท้าปจ่าม เมืองม้าน และเบียนฮว้า |
| TN1/TN2 | รถธรรมดา | ฮานอย | โฮจิมินห์ซิตี | 40 ชั่วโมง 50 นาที |  |
| TN3/TN4 | รถธรรมดา | ฮานอย | โฮจิมินห์ซิตี | 40 ชั่วโมง 45 นาที |  |
| TN5/TN6 | รถธรรมดา | ฮานอย | โฮจิมินห์ซิตี | 40 ชั่วโมง 10 นาที |  |
| TN7/TN8 | รถธรรมดา | ฮานอย | โฮจิมินห์ซิตี | 40 ชั่วโมง 25 นาที |  |
| NA1/NA2 | รถธรรมดา | ฮานอย | วิญ |  |  |
| NA3/NA4 | รถธรรมดา | ฮานอย | วิญ |  |  |
| TH1/TH2 | รถธรรมดา | ซ้าปบ๊าต | ทัญฮว้า |  |  |
| VD31/VD32 | รถธรรมดา | วิญ | ด่งเฮ้ย |  |  |
| DH41/DH42 | รถธรรมดา | ด่งเฮ้ย | เว้ |  |  |
| VQ1/VQ2 | รถธรรมดา | วิญ | กวีเญิน |  |  |
ภาพรวม > ขบวนรถสินค้า

| หมายเลขขบวน | ต้นทาง | ปลายทาง | หมายเหตุ |
| --- | --- | --- | --- |
| GS1/GS2 | ซ้าปบ๊าต (ฮานอย) | ซ้งถ่าน (โฮจิมินห์ซิตี) | ใช้เวลาเดินทาง 4 วัน |
| SBN1/SBN2 | ซ้าปบ๊าต (ฮานอย) | ซ้งถ่าน (โฮจิมินห์ซิตี) | ใช้เวลาเดินทาง 4 วัน |
| HBN1/HBN2 | ซ้าปบ๊าต (ฮานอย) | ซ้งถ่าน (โฮจิมินห์ซิตี) |  |
| HBN3/HBN4 | ซ้าปบ๊าต (ฮานอย) | ซ้งถ่าน (โฮจิมินห์ซิตี) |  |
| SY1/SY2 | Yen Vien (Hanoi) | ซ้งถ่าน (โฮจิมินห์ซิตี) |  |
| SY1/SY2 | Yen Vien (Hanoi) | ซ้งถ่าน (โฮจิมินห์ซิตี) |  |
| HSD1/HSD2 | Da Nang | Ho Chi Minh City |  |
| HSK1/HSK2 | Kim Lien (Da Nang) | ซ้งถ่าน (โฮจิมินห์ซิตี) |  |
สถานีรถไฟ > รายชื่อสถานี

จำนวน 191 สถานี
| กม>  | สถานี | ภูมิภาค | จังหวัด | ที่อยู่ | เปิดให้บริการ | หมายเหตุ | ภาพ |
| --- | --- | --- | --- | --- | --- | --- | --- |
| 0 | ฮานอย | ดินดอนสามเหลี่ยมปากแม่น้ำแดง  | ฮานอย | เขตฮหว่านเกี๊ยม | 1902 | สามารถเปลี่ยนเส้นทางไปยังสายฮานอย-ไฮฟอง สายฮานอย-ท้ายเงวียน สายฮานอย-หล่าวกาย และสายฮานอย-ด่งดัง |  |
| 5 | ซ้าปบ๊าต | ดินดอนสามเหลี่ยมปากแม่น้ำแดง | ฮานอย | เขตฮว้างมาย |  | สถานีขนส่งสินค้า | Photo เก็บถาวร 2011-09-01 ที่ เวย์แบ็กแมชชีน |
| 56 | ฝูลี้ | ดินดอนสามเหลี่ยมปากแม่น้ำแดง | ห่านาม | ฝูลี้ |  |  |  |
| 87 | นามดิ่ญ | ดินดอนสามเหลี่ยมปากแม่น้ำแดง | นามดิ่ญ | นามดิ่ญ |  |  | Photo |
| 115 | นิญบิ่ญ | ดินดอนสามเหลี่ยมปากแม่น้ำแดง | นิญบิ่ญ | นิญบิ่ญ |  |  |  |
| 176 | ทัญฮว้า | ชายฝั่งตอนกลางเหนือ | ทัญฮว้า | ทัญฮว้า |  |  | Photo |
| 319 | วิญ | ชายฝั่งตอนกลางเหนือ | เหงะอาน | วิญ | 1905 |  |  |
| 522 | ด่งเฮ้ย | ชายฝั่งตอนกลางเหนือ | กว๋างบิ่ญ | ด่งเฮ้ย |  |  |  |
| 622 | ดงห่า | ชายฝั่งตอนกลางเหนือ | กว๋างจิ | ดงห่า |  |  |  |
| 688 | เว้ | ชายฝั่งตอนกลางเหนือ | เว้ | เขตถ่วนฮว้า | 1906 |  |  |
| 777 | กิมเลียน | ชายฝั่งตอนกลางใต้ | ดานัง |  |  | สถานีขนส่งสินค้า | Photo |
| 791 | ดานัง | ชายฝั่งตอนกลางใต้ | ดานัง | Thanh Khe District | 1902 |  |  |
| 865 | ตามกี่ | ชายฝั่งตอนกลางใต้ | กว๋างนาม | ตามกี่ |  |  |  |
| 928 | กว๋างหงาย | ชายฝั่งตอนกลางใต้ | กว๋างหงาย | กว๋างหงาย |  |  |  |
| 1096 | เซียวจี่ | ชายฝั่งตอนกลางใต้ | บิ่ญดิ่ญ | เซียวจี่ อำเภอตวีเฟื้อก |  | สามารถเดินทางต่อไปยังกวีเญิน |  |
| 1096* | กวีเญิน | ชายฝั่งตอนกลางใต้ | บิ่ญดิ่ญ | กวีเญิน |  |  |  |
| 1198 | ตวีฮว้า | ชายฝั่งตอนกลางใต้ | ฟู้เอียน | ตวีฮว้า |  |  |  |
| 1315 | ญาจาง | ชายฝั่งตอนกลางใต้ | คั้ญฮหว่า | ญาจาง |  |  |  |
| 1408 | ท้าปจ่าม | ภาคตะวันออกเฉียงใต้ | นิญถ่วน | ฟานซาง-ท้าปจ่าม |  | สามารถเปลี่ยนเส้นทางไปยังสายด่าหลัต-ท้าปจ่าม |  |
| 1551 | บิ่ญถ่วน | ภาคตะวันออกเฉียงใต้ | บิ่ญถ่วน | เมืองม้าน |  | สามารถเดินทางต่อไปยังฟานเที้ยต |  |
| 1697 | เบียนฮว้า | ภาคตะวันออกเฉียงใต้ | ด่งนาย | เบียนฮว้า |  |  | Photo[ลิงก์เสีย] |
| 1711 | ซ้งถ่าน | ภาคตะวันออกเฉียงใต้ | นครโฮจิมินห์ | อันบิ่ญ อำเภอสีอัน |  | สถานีขนส่งสินค้า | Photo |
| 1726 | ไซ่ง่อน | ภาคตะวันออกเฉียงใต้ | นครโฮจิมินห์  | Ward 9, District 3 | 1983 |  |  |
โครงสร้าง > ราง

ใช้รางมีเตอร์เกจ
โครงสร้าง > สะพาน

มีสะพานทั้งหมด 1,300 แห่ง รวมระยะทางบนสะพานเป็น 28,000 m (92,000 ft) หรือ 63% ของเส้นทางทั้งหมด
โครงสร้าง > อุโมงค์

มีอุโมงค์ทั้งหมด 27 แห่ง รวมระยะทาง 8,335 m (27,346 ft)
การพัฒนา > รถไฟความเร็วสูง

บทความหลัก: รถไฟความเร็วสูงสายเหนือ-ใต้ (เวียดนาม)
ดูเพิ่ม

รายชื่อเส้นทางรถไฟในประเทศเวียดนาม
รถไฟความเร็วสูงสายเหนือ-ใต้ (เวียดนาม)
การรถไฟเวียดนาม
แหล่งข้อมูลอื่น

Official Website of Vietnam Railways เก็บถาวร 2010-05-04 ที่ เวย์แบ็กแมชชีน
Ministry of Transport, Vietnam เก็บถาวร 2014-11-28 ที่ เวย์แบ็กแมชชีน
ทางรถไฟสายเหนือ-ใต้ (ประเทศเวียดนาม) จากรถไฟไทย.คอม
ขบวนรถไฟวิ่งผ่านลังโก
ความก้าวหน้าของเส้นทาง
รถไฟเวียดนามลอดอุโมงค์
ระบบรถไฟที่จะนำมาใช้ ในภาพเป็นรถไฟความเร็วสูงของไต้หวัน
เปรมสินี รัตนโสภา

| เปรมสินี รัตนโสภา |
| --- | --- |
เกิด: 11 สิงหาคม พ.ศ. 2524 (43 ปี) กรุงเทพมหานคร ประเทศไทย
คู่สมรส: จิรวัฒน์ พฤกษ์ภูรีพงษ์ (2560–2563; หย่า)
อาชีพ:  นักแสดง  นางแบบ  นักธุรกิจ 
ปีที่แสดง: พ.ศ. 2540–ปัจจุบัน
ผลงานเด่น: ฝน – บางกอกแดนเจอรัส  สลีวัลย์ - ตุ๊กตาเริงระบำ  ศศิ – ศิลามณี  เกตุมณี – ด้วยแรงอธิษฐาน  รมณี – สาวใช้ไฮเทค  กิ่ง – ดอกแก้ว  พวงทอง – เกิดเป็นหงส์  อรอนงค์ – เงา  หม่อมหลวงระวีรำไพ จุฑาเทพ(คุณมะปราง) – ดวงใจเทวพรหม
สังกัด: สถานีวิทยุโทรทัศน์ไทยทีวีสีช่อง 3 (2542–2546, 2567–ปัจจุบัน​) สถานีโทรทัศน์สีกองทัพบกช่อง 7 (2550–2557)
เปรมสินี รัตนโสภา (เกิด 11 สิงหาคม พ.ศ. 2524) ชื่อเล่น ครีม เป็นนักแสดงและนางแบบชาวไทย เข้าสู่วงการด้วยการถ่ายแบบนิตยสารวัยรุ่น ก่อนที่จะมาเป็นที่รู้จักจากการแสดงละครโทรทัศน์ ผลงานละครโทรทัศน์สร้างชื่อ ได้แก่ สาวน้อยประแป้ง, ปีกมาร, ตุ๊กตาเริงระบำ, ศิลามณี, สาวใช้ไฮเทค เป็นต้น
ประวัติ

เปรมสินี รัตนโสภา หรือ ครีม เกิดเมื่อวันที่ 11 สิงหาคม พ.ศ. 2524 เป็นนักแสดงหญิงชาวไทย ดาราสาวเจ้าของหุ่นสูงโปร่ง เป็นชาวกรุงเทพมหานคร เข้าศึกษาระดับปฐมวัยที่โรงเรียนนาฏศิลป์สัมพันธ์ ตั้งแต่อายุ 2 ขวบครึ่ง เมื่ออายุ 3 ขวบ เข้าศึกษาที่โรงเรียนราชินีบน จนสำเร็จชั้นมัธยมศึกษาปีที่ 5 จากนั้นสอบเทียบเข้าศึกษาที่มหาวิทยาลัยอัสสัมชัญ และได้ย้ายมาสำเร็จการศึกษาระดับปริญญาตรีที่คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (มศว ประสานมิตร) นอกจากนี้เธอยังมีผลงานด้านการแสดงละคร ภาพยนตร์ และอื่น ๆ อีกมากมาย ปัจจุบันเธอหันมาทำธุรกิจส่วนตัวและรับงานแสดงบ้างเมื่อมีโอกาส
ชีวิตส่วนตัว

เปรมสินีเคยให้สัมภาษณ์ในรายการหนึ่งว่าหลายคนชอบมองว่าเธอเป็นสาวหวาน ด้วยหน้าตาแต่ความจริงนั้นเธอเป็นคนที่นิสัยห้าว พูดตรงมีระเบียบกับการจัดการเวลาเพราะครอบครัวของเธอเลี้ยงดูแบบแมนๆเนื่องจากมีคุณพ่อเป็นทหาร เธอชอบรับประทานอาหารไทย ชอบวัฒนธรรมไทยเป็นอย่างมาก เพื่อนสนิทของเธอในวงการคือ เอมี่ กลิ่นประทุม มรกต แสงทวีป ปานวาด เหมมณี อีกทั้งยังมี วิริฒิพา ภักดีประสงค์ นักแสดงและอดีตวีเจ ที่เป็นรุ่นพี่โรงเรียนเดียวกันกับเธอ พวกเขารู้จักกันมากนานตั้งแต่เด็ก
ปัจจุบัน เปรมสินี สมรสแล้วกับนักธุรกิจและช่างภาพ ปีเตอร์ จิรวัฒน์ พฤกษ์ภูรีพงษ์ แฟนหนุ่มนอกวงการที่คบหาดูใจกันมาหลายปี งานหมั้น วันที่ 19 มกราคม พ.ศ. 2560 ที่โรงแรม แมนดาริน โอเรียนเต็ล   และงานฉลองมงคลสมรสวันที่ 5 มีนาคม พ.ศ. 2560 ปัจจุบันเลิกรากันแล้ว
ผลงาน > ซิทคอม

| พ> ศ. | เรื่อง | ตอน | รับบท | ออกอากาศ | หมายเหตุ |
| --- | --- | --- | --- | --- | --- |
| 2554 | *วงษ์คำเหลา เดอะซีรีส์ | เชื้อรักฆ่าไม่ตาย | หมอแอล | ช่อง 9 โมเดิร์นไนน์ทีวี | รับเชิญ |
ผลงาน > ภาพยนตร์

| ปี พ> ศ. | เรื่อง | บทบาท | หมายเหตุ |
| --- | --- | --- | --- |
| 2543 | บางกอกแดนเจอรัส | ฝน |  |
| 2547 | ซีอุย | ดารา |  |
| 2550 | ตำนานสมเด็จพระนเรศวรมหาราช ภาค ๑ องค์ประกันหงสา | พระนางจันทราเทวี |  |
| 2551 | ถอดรหัส...วิญญาณ | แพทย์หญิงนิชา |  |
ผลงาน > พิธีกร

คนอวดผี (รับเชิญ) ช่อง 7
ผลงาน > มิวสิกวิดีโอ

| พ> ศ. | เพลง | ศิลปิน | หมายเหตุ |
| --- | --- | --- | --- |
| 2541 | เปล่า | มอส ปฏิภาณ ปฐวีกานต์ |  |
| 2543 | คนมันรัก | เจมส์ เรืองศักดิ์ ลอยชูศักดิ์ |  |
| 2545 | คนที่ใช่ (ในวันที่ผิด) | โฟร์ท นฤมล จิวังกูร |  |
ผลงาน > เพลง

เป็นหนึ่งศิลปินในอัลบั้ม “All Stars For Care ส่งต่อความรัก” ของมูลนิธิรักษ์ไทย ร่วมกับ เข็มอัปสร สิริสุขะ, พัสสน ศรินทุ, นาเดีย นิมิตรวานิช, พลอย เฌอมาลย์ เป็นต้น อัลบั้มออกวางจำหน่ายเมื่อวันที่ 4 พฤศจิกายน 2546 โดยครีมขับร้องเพลง “All Stars For Care” (รวมศิลปิน) และเพลง “สอนฉันได้ไหม” (ร้องเดี่ยว)
แหล่งข้อมูลอื่น

เปรมสินี รัตนโสภา ที่อินสตาแกรม
↑  https://www.youtube.com/watch?v=Rafhhmb4oPU
หม่อมราชวงศ์รำพิอาภา เกษมศรี

| หม่อมราชวงศ์ รำพิอาภา เกษมศรี ม> ว.ม., ป.ช., ท.จ., ภ.ป.ร.4, ร.จ.ท.9 |
| --- | --- |
เกิด: หม่อมราชวงศ์รำพิอาภา สวัสดิวัตน์ 25 ตุลาคม พ.ศ. 2480 (87 ปี)
คู่สมรส: หม่อมหลวงพีระพงศ์ เกษมศรี
บุตร: วนโสภิณ เกษมศรี ณ อยุธยา นายแพทย์ทิวากร เกษมศรี ณ อยุธยา พีรธน เกษมศรี ณ อยุธยา
บิดามารดา: หม่อมเจ้านนทิยาวัด สวัสดิวัตน์ หม่อมเจ้าสุวภาพเพราพรรณ สวัสดิวัตน์
หม่อมราชวงศ์รำพิอาภา เกษมศรี (ราชสกุลเดิม สวัสดิวัตน์; เกิด 25 ตุลาคม พ.ศ. 2480) ภริยา หม่อมหลวงพีระพงศ์ เกษมศรี อดีตเอกอัครราชทูตผู้แทนถาวรแห่งประเทศไทยประจำสหประชาชาติ เอกอัครราชทูตไทย ณ กรุงโตเกียว และกรุงวอชิงตัน และอดีตราชเลขาธิการ
หม่อมราชวงศ์รำพิอาภา เกษมศรี มีชื่อเล่นว่า หรือ คุณหญิงเอ๋ย เป็นธิดาในหม่อมเจ้านนทิยาวัด สวัสดิวัตน์ (พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่พระเจ้าวรวงศ์เธอ พระองค์เจ้าอาภาพรรณี) กับหม่อมเจ้าสุวภาพเพราพรรณ สวัสดิวัตน์ (ราชสกุลเดิม วุฒิชัย) (พระธิดาในพระเจ้าบรมวงศ์เธอ กรมหลวงสิงหวิกรมเกรียงไกร ประสูติแต่หม่อมเจ้าพร้อมเพราพรรณ ดิศกุล) คุณหญิงจึงเป็นพระราชปนัดดา (เหลน) ในพระบาทสมเด็จพระจอมเกล้าเจ้าอยู่หัว รัชกาลที่ 4 ทางฝ่ายบิดา และเป็นพระราชปนัดดา (เหลน) ในพระบาทสมเด็จพระจุลจอมเกล้าเจ้าอยู่หัว รัชกาลที่ 5 ทางฝ่ายมารดา มีพี่สาวคือหม่อมราชวงศ์สุวนันท์ วัลยะเสวี สำเร็จการศึกษาจากประเทศอังกฤษ สมรสกับหม่อมหลวงพีระพงศ์ เกษมศรี มีบุตรธิดา 3 คน คือ
วนโสภิณ เกษมศรี ณ อยุธยา
นายแพทย์ทิวากร เกษมศรี ณ อยุธยา
พีรธน เกษมศรี ณ อยุธยา
หม่อมราชวงศ์รำพิอาภา เกษมศรีมีศักดิ์เป็นพระภาติยะใน สมเด็จพระนางเจ้ารำไพพรรณี พระบรมราชินี ด้านการงาน คุณหญิงเอ๋ยเป็นประธานชมรมเพื่อความจริงและความโปร่งใส ซึ่งมีส่วนร่วมในการประท้วงขับทักษิณ ชินวัตรออกจากตำแหน่ง
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. 2534 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
พ.ศ. 2528 –  เหรียญราชรุจิทอง รัชกาลที่ 9 (ร.จ.ท.9)